SDP:n pöytäkirjat 1990-luvulta paljastavat puolue-eliitin kahdet kasvot maahanmuuttokysymyksessä ja puoluejohtaja Pertti Paasion potkuja vauhdittaneet myrkylliset keskustelut.

Iltalehti pääsi kurkistamaan lukkojen takana oleviin, SDP:tä johtaneen Pertti Paasion (kuvassa) ja hänen seuraajansa Ulf Sundqvistin ajan keskusteluteksteihin. EERO LIESIMAA

Loppuvuodesta 1990 ja sitä seuranneena talvena joitakin satoja somaleita oli tullut pakolaisina Suomeen. Samaan aikaan Baltian maat tempoivat itseään vapaiksi Neuvostoliitosta. Suomi syöksyi kohti lamaa. Lomautukset ja työttömien määrä kasvoivat äkkiä.

Puheenjohtaja Pertti Paasion johdolla puoluetoimikunta mietti vastalääkkeitä. Gallupit povasit SDP:lle tappiota maaliskuussa käytävissä vaaleissa.

Keskustelu on tallessa tarkasti, sillä SDP nauhoittaa puolueen ydinryhmän keskustelut. Puoluetoimikunnan käymät keskustelut on aivan viime vuosia lukuun ottamatta purettu konekirjoitusteksteiksi sadoille ja tuhansille sivuille. Iltalehti pääsi kurkistamaan lukkojen takana oleviin, Paasion ja hänen seuraajansa Ulf Sundqvistin ajan keskusteluteksteihin.

Puoluetoimiston analyyseihin tukeutuen puoluesihteeri Ulpu Iivari tulkitsi, että " pakolaisjuttu " hiersi äänestäjiä.

Iivari toivoi huokaillen, että " yhtään laivalastillista pakolaisia tai muuta happeningiä ei enää satu " , sillä puolue ei enää kestä sellaista.

- Meidän peruskannattajakuntamme, ennen kaikkea vanhemmat naiset, ovat käyneet koulua sinä aikana, jolloin koulukirjoissa kirjoitettiin vielä ihmissyöjistä, jotka pistivät lähetyssaarnaajat patoihin. Se kyllä tuntuu ihan kaikissa kommenteissa, Iivari maalaili.

Paasio nyökytteli

SDP:n talousviisas, tohtori Pekka Korpinen neuvoi, ettei vaalien alla kannata tehdä numeroa pakolaisvastaisista puheista, vaan pitää taktisista syistä noudattaa valtaväestöä miellyttävää linjaa, "kun Suomen kansa ei ole tottunut mustiin ihmisiin". JARNO JUUTI

Paasio nyökytteli, että " Ulpun ihmissyöjäteoria on jollakin tavoin taustalla " .

- Niin kauan, kun meille tuli vietnamilaisia - kurdeista ei puhunut kukaan mitään, vaikka niitäkin tuli, kun ne ovat suunnilleen samanvärisiä kuin me. Mutta anna olla, jos tulee tällaista jääkiekon väristä porukkaa, siihen jollakin tavalla yllättävän alkuvoimaisesti kohdistuu sellainen fyysinen vastenmielisyys.

Paasio arvosteli ay-liikkeen demareita, " jossa on tavattoman paljon äänekkäitä rasisteja " , jotka heittävät ongelmasta vain rasvaisia huulia.

Entisen liikenneministerin Matti Luttisen mukaan pakolaiskysymys oli tavan takaa noussut päällimmäiseksi vihaisten äänestäjien puheissa. Luttinen kertoi Nastolan vastaanottokeskuksesta:

- Nastolan asuntolassa, jossa somalit viettävät aikaansa, erästä laitosmiestä oli pyydetty korjaamaan vesijohtoa. Hän meni sinne aamulla 8 aikaan, soitteli siellä ovikelloa 15 minuuttia, ja sitten tuli käkkäräpää - kuten hän kertoi - avaamaan ovea. Hän oli ollut hyvin vihainen laitosmiehelle, että tähän aikaan aamusta tullaan herättelemään, tulkaa 12 aikaan uudelleen, me nukumme vielä. Laitosmies oli kertoman mukaan mennyt 12 aikaan uudelleen. Hän oli kertonut, minkälainen huusholli siellä oli ja miten ne siellä makasivat keskellä päivää vuoteissa eikä heillä ollut mitään tekemistä.

Lue tämä juttu:

Tai: